ਸਮੱਗਰੀ: ਦੈਨਿਕ ਭਾਸਕਰ ਦੀ ਖ਼ਬਰ ਮੁਤਾਬਕ ਸੂਬੇ ਦੇ ਗ੍ਰਹਿ ਮੰਤਰੀ ਅਨਿਲ ਦੇਸ਼ਮੁਖ ਨੇ ਅਜਿਹੀ ਜਾਂਚ ਦੇ ਸੰਕੇਤ ਦਿੱਤੇ ਸਨ। ਉਨ੍ਹਾਂ ਨੇ ਕਿਹਾ ਸੀ ਕਿ ਮੁੰਬਈ ਪੁਲਿਸ ਅਧਿਐਨ ਸੁਮਨ ਵੱਲੋਂ ਕੰਗਨਾ ਉੱਪਰ ਲਾਏ ਗਏ ਡਰੱਗਜ਼ ਸੰਬੰਧੀ ਇਲਜ਼ਾਮਾਂ ਦੀ ਜਾਂਚ ਕਰੇਗੀ।

ਦੂਜੇ ਪਾਸੇ ਕੰਗਨਾ ਰਨੌਤ ਨੇ ਸ਼ੁੱਕਰਵਾਰ ਨੂੰ ਤਿੰਨ ਟਵੀਟ ਕੀਤੇ ਅਤੇ ਪਹਿਲੇ ਟਵੀਟ ਵਿੱਚ ਉਨ੍ਹਾਂ ਨੇ ਕਾਂਗਰਸ ਪ੍ਰਧਾਨ ਸੋਨੀਆ ਗਾਂਧੀ ਨੂੰ ਪੁੱਛਿਆ ਕੀ ਉਹ ਇੱਕ ਔਰਤ ਵਜੋਂ ਉਸ ਨਾਲ ਹੋ ਰਹੇ ਸਲੂਕ ਤੋਂ ਦੁਖੀ ਨਹੀਂ ਹਨ? 

ਉਸ ਨੇ ਅੱਗੇ ਪੁੱਛਿਆ ਕੀ ਉਹ ਆਪਣੀ ਸਰਕਾਰ ਨੂੰ ਡਾ. ਭੀਮਰਾਓ ਅੰਬੇਦਕਰ ਦੇ ਬਣਾਏ ਸੰਵਿਧਾਨ ਦੀ ਪਾਲਣਾ ਕਰਨ ਦੀ ਅਪੀਲ ਨਹੀਂ ਕਰ ਸਕਦੇ?

ਇਹ ਵੀ ਪੜ੍ਹੋ:

ਦੂਜੇ ਟਵੀਟ ਵਿੱਚ ਉਨ੍ਹਾਂ ਸੋਨੀਆਂ ਗਾਂਧੀ ਨੂੰ ਸੰਬੋਧਨ ਕਰਦਿਆਂ ਲਿਖਿਆ, "ਤੁਸੀਂ ਪੱਛਮ ਵਿੱਚ ਪੜ੍ਹੇ ਲਿਖੇ ਹੋ। ਭਾਰਤ ਵਿੱਚ ਰਹਿੰਦੇ ਹੋ। ਤੁਸੀਂ ਔਰਤਾਂ ਦਾ ਸੰਘਰਸ਼ ਜਾਣਦੇ ਹੋ। ਜਦਕਿ ਤੁਹਾਡੀ ਆਪਣੀ ਸਰਕਾਰ ਔਰਤਾਂ ਦਾ ਉਤਪੀੜਨ ਕਰ ਰਹੀ ਹੈ ਅਤੇ ਅਮਨ ਕਾਨੂੰਨ ਦਾ ਮਜ਼ਾਕ ਬਣਾ ਰਹੀ ਹੈ। ਅਜਿਹੇ ਵਿੱਚ ਇਤਿਹਾਸ ਤੁਹਾਡੀ ਚੁੱਪੀ ਅਤੇ ਉਦਾਸੀਨਤਾ ਨੂੰ ਤੈਅ ਕਰੇਗਾ। ਮੈਨੂੰ ਉਮੀਦ ਹੈ ਕਿ ਤੁਸੀਂ ਇਸ ਮਾਮਲੇ ਵਿੱਚ ਦਖ਼ਲ ਦਿਓਗੇ।"

ਤੀਜੇ ਟਵੀਟ ਵਿੱਚ ਉਨ੍ਹਾਂ ਨੇ ਲਿਖਿਆ, "ਮਹਾਨ ਬਾਲਾ ਸਾਹਿਬ ਠਾਕਰੇ ਮੇਰੇ ਸਭ ਤੋਂ ਪੰਸਦੀਦਾ ਆਈਕਨਾਂ ਵਿੱਚੋਂ ਹਨ। ਉਨ੍ਹਾਂ ਦਾ ਸਭ ਤੋਂ ਵੱਡਾ ਡਰ ਸੀ ਕਿ ਸ਼ਿਵ ਸੇਨਾ ਕਿਸੇ ਦਿਨ ਸਮਝੌਤਾ ਕਰੇਗੀ ਅਤੇ ਕਾਂਗਰਸ ਬਣੇਗੀ। ਮੈਂ ਜਾਨਣਾ ਚਾਹੁੰਦੀ ਹਾਂ ਕਿ ਅੱਜ ਉਨ੍ਹਾਂ ਦੀ ਪਾਰਟੀ ਦੀ ਸਥਿਤੀ ਦੇਖਦੇ ਹੋਏ ਉਨ੍ਹਾਂ ਦੀ ਭਾਵਨਾ ਕੀ ਹੈ?"

ਕਾਂਗਰਸ ਫੇਰਬਦਲ: ਪੰਜਾਬ ਨੂੰ ਮਿਲਿਆ ਨਵਾਂ ਇੰਚਰਾਜ

ਹਰੀਸ਼ ਰਾਵਤ ਇਸ ਤੋਂ ਪਹਿਲਾਂ ਅਸਾਮ ਕਾੰਗਰਸ ਦੇ ਇੰਚਰਾਜ ਸਨ

ਕਾਂਗਰਸ ਪਾਰਟੀ ਵਿੱਚ ਵੱਡਾ ਫੇਰ ਬਦਲ ਕਰਦਿਆਂ ਪਾਰਟੀ ਪ੍ਰਧਾਨ ਸੋਨੀਆਂ ਗਾਂਧੀ ਨੇ ਪੰਜ ਸੀਨੀਅਰ ਜਨਰਲ ਸਕੱਤਰਾਂ ਨੂੰ ਹਟਾ ਕੇ ਆਪਣੀ ਮਦਦ ਲਈ ਨਵੀਂ ਪੰਜ ਮੈਂਬਰੀ ਕਮੇਟੀ ਦਾ ਐਲਾਨ ਕੀਤਾ ਹੈ।

ਦਿ ਟ੍ਰਿਬਿਊਨ ਦੀ ਖ਼ਬਰ ਮੁਤਾਬਕ ਹਟਾਏ ਗਏ ਸਕੱਤਰਾਂ ਵਿੱਚ ਗੁਲਾਮ ਨਬੀ ਅਜ਼ਾਦ, ਮੋਤੀ ਲਾਲ ਵੋਰ੍ਹਾ, ਅੰਬਿਕਾ ਸੋਨੀ, ਮਲਿਕਾਰਜੁਨ ਖੜਗੇ ਅਤੇ ਲੁਜ਼ੀਨੋ ਫਲੇਰੀਓ ਸ਼ਾਮਲ ਹਨ।

ਇਸ ਰੱਦੋਬਦਲ ਦੇ ਹਿੱਸੇ ਵਜੋਂ ਪੰਜਾਬ ਮਾਮਲਿਆਂ ਦੀ ਇੰਚਾਰਜ ਆਸ਼ਾ ਰਾਣੀ ਦੀ ਥਾਂ ਉਤਰਾਖੰਡ ਦੇ ਸਾਬਕਾ ਮੁੱਖ ਮੰਤਰੀ ਹਰੀਸ਼ ਰਾਵਤ ਨੂੰ ਨਵਾਂ ਇੰਚਾਰਜ ਬਣਾਇਆ ਗਿਆ ਹੈ। ਇਸੇ ਤਰ੍ਹਾਂ ਵਿਵੇਕ ਬਾਂਸਲ ਨੂੰ ਗੁਲਾਮ ਨਬੀ ਅਜ਼ਾਦ ਦੀ ਥਾਂ ਹਰਿਆਣੇ ਦਾ ਇੰਚਾਰਜ ਬਣਾਇਆ ਗਿਆ ਹੈ।

ਸੋਨੀਆ ਗਾਂਧੀ ਨੇ ਇਹ ਫੇਰਬਦਲ ਪਿਛਲੇ ਦਿਨਾਂ ਦੌਰਾਨ ਕਾਂਗਰਸ ਦੇ 23 ਆਗੂਆਂ ਵੱਲੋਂ ਪਾਰਟੀ ਦੇ ਢਾਂਚੇ ਵਿੱਚ ਸੁਧਾਰ ਲਈ ਲਿਖੇ ਸਾਂਝੇ ਪੱਤਰ ਤੋਂ ਬਾਅਦ ਕੀਤਾ ਹੈ। 

ਸੋਨੀਆਂ ਗਾਂਧੀ ਦੇ ਨੇ ਆਪਣੇ ਲਈ ਜਿਹੜੇ ਪੰਜ ਸਲਾਹਕਾਰ ਚੁਣੇ ਹਨ ਉਨ੍ਹਾਂ ਵਿੱਚ ਰਣਦੀਪ ਸਿੰਘ ਸੂਰਜੇਵਾਲਾ, ਏਕੇ ਏਂਟਨੀ, ਅਹਿਮਦ ਪਟੇਲ, ਅੰਬਿਕਾ ਸੋਨੀ ਅਤੇ ਕੇਸੀ ਵੇਨੂਗੋਪਾਲ ਸ਼ਾਮਲ ਹਨ।

ਵੀਡੀਓ: ਬੀਬੀਸੀ ਪੰਜਾਬੀ ਨੂੰ ਇੰਝ ਲਿਆਓ ਆਪਣੀ ਹੋਮ ਸਕਰੀਨ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਮਹਾਰਾਸ਼ਟਰ ਸਰਕਾਰ ਨੇ ਸ਼ੁੱਕਰਵਾਰ ਨੂੰ ਫ਼ਿਲਮ ਅਦਾਕਾਰਾ ਕੰਗਨਾ ਰਨੌਤ ਖ਼ਿਲਾਫ਼ ਡਰੱਗਜ਼ ਮਾਮਲੇ ਵਿੱਚ ਸੂਬੇ ਦੀ ਕ੍ਰਾਈਮ ਬ੍ਰਾਂਚ ਨੂੰ ਜਾਂਚ ਦੇ ਹੁਕਮ ਦਿੱਤੇ ਹਨ।